bluuebunny/crossref_metadata_2025 huggingface dataset:
Προβλήματα ευστάθειας με ειδικές θεωρίες ελαστικότητας
Authors: Μπακογιάννη Δημητρούλα
Published: August 2021

Ο έλεγχος της ευστάθειας είναι ένα φαινόμενο της Μηχανικής των στέρεων σωμάτων που συσχετίζεται με μη μοναδικές λύσεις στο πρόβλημα της ισορροπίας. Η ανάγκη ελέγχου, κυρίως λεπτών κατασκευών σε λυγισμό είχε επισημανθεί από τις αρχές του 18ου αιώνα. Όμως είχε περιορισμένο ενδιαφέρον μέχρι τη δεκαετία του 1960 οπότε και αναπτύχθηκε το αεροδιαστημικό πρόγραμμα το οποίο απαιτούσε ισχυρές και ταυτόχρονα ελαφρές κατασκευές. Παρουσιάστηκε λοιπόν η ανάγκη της μελέτης της μεταλυγισμικής συμπεριφοράς των κατασκευών, η οποία ήταν δυνατόν να εξασφαλίσει ισχυρές κατασκευές ακόμη και μετά την εκδήλωση του φαινομένου του λυγισμού. Το πρώτο πρόβλημα που μελετάται είναι το πρόβλημα ευστάθειας μιας ελαστικής ράβδου σε εφελκυσμό με τη δημιουργία εντοπιότητας παραμόρφωσης και μελετάται με τη βοήθεια της ελαστικής θεωρίας της δεύτερης βαθμίδας παραμόρφωσης η οποία εισήχθη από τον Mindlin [3]. Οι σχέσεις τάσεων παραμορφώσεων είναι γραμμικές όμως οι παραμορφώσεις είναι μη γραμμικές. Εντοπίζονται οι κρίσιμες συνθήκες και αποδεικνύεται ότι το κρίσιμο φορτίο είναι χαρακτηριστικό του υλικού. Η μελέτη αρχίζει με την εισαγωγή μιας μονοδιάστατης θεωρίας δεύτερης βαθμίδας παραμόρφωσης και προσδιορίζονται οι κρίσιμες συνθήκες για την επερχόμενη μη ομογενή παραμόρφωση. Δεδομένου ότι η περιοχή της εντοπιότητας δεν είναι προκαθορισμένη εφαρμόζεται η θεωρία της διχάλωσης και προκύπτει ένα συνεχές φάσμα λύσεων Fourier. Με τη βοήθεια της μεθόδου των διαταραχών πολλαπλών βαθμίδων προσδιορίζεται η επίλυση του προβλήματος από την περιβάλλουσα των επιμέρους λύσεων με συνεχές φάσμα. Η παρούσα μελέτη επεκτείνεται στη μελέτη της καθαρής κάμψης και του λυγισμού μιας δοκού με μη τοπική ελαστικότητα. Σύμφωνα με αυτή τη θεωρία η οποία εισήχθη από τον Fosdick, η πυκνότητα ενέργειας παραμόρφωσης σ’ ένα σημείο εξαρτάται έκτος από την αντίστοιχη τροπή σε εκείνο το σημείο και από μια μέση τιμή κατά κάποιο τρόπο, της τροπής όλου του σώματος. Ο μη τοπικός όρος της πυκνότητας ενέργειας παραμόρφωσης ανταποκρίνεται στη συμβολή της μικροδομής η οποία είναι δυνατό να δώσει διαφορετική συμπεριφορά από αυτή που ήδη γνωρίζουμε. Η πρωτοτυπία της παρούσας εργασίας προσδιορίζεται στη μελέτη προβλημάτων ευστάθειας σε ειδικές θεωρίες ελαστικότητας όπως είναι η ελαστική θεωρία της δεύτερης βαθμίδας παραμόρφωσης, και η μη τοπική θεωρία ελαστικότητας. Στο πρόβλημα της ευστάθειας του μονοδιάστατου προβλήματος του εφελκυσμού, οι κρίσιμες συνθήκες και οι μη γραμμικότητες της παραμόρφωσης συμβάλλουν στη δημιουργία μη ομοιόμορφων παραμορφώσεων παρακολουθώντας την εξέλιξη της φόρτισης σε ομοιόμορφες αρχικές παραμορφώσεις. Τα προβλήματα τα οποία μελετώνται απαιτούν εξειδικευμένες μαθηματικές τεχνικές όπως είναι η μέθοδος των διαταραχών των πολλαπλών βαθμίδων. Στο πρόβλημα του λυγισμού μιας ράβδου η επιρροή της μη τοπικής εξάρτησης είναι δυνατόν να αλλάξει τη συμπεριφορά σε λυγισμό ενός παραμορφώσιμου σώματος.
Συμβολή στην ανίχνευση και μελέτη των ορολογικών καρκινικών δεικτών σε ασθενείς με καρκίνο κεφαλής ή τραχήλου
Authors: Ελευθεριάδου Άννα
Published: August 2021

Objective. The identification of a reliable circulating tumor marker in squamous cell carcinoma of the head and neck (SCCHN) could assist in early diagnosis and monitoring response to therapy. The aim of this study was to investigate the effectiveness of the serum tumor markers Cyfra 21-1, TPA-M, SCCA and CEA. Study design. Serum levels of Cyfra 21-1, TPA-M, SCCA and CEA were measured in 136 patients with a histologically proven SCCHN before and after treatment and in 125 healthy subjects, as controls. We tried to evaluate the sensitivity and specificity of these tumor markers and to correlate their levels with tumor staging, grading or performance status. Immunohistochemical study of CK 8, 18 and 19 in a group of 44 patients suffering from SCC of Rhinopharynx was also performed. An effort was made to correlate IHC overexpression of CK19 with high serum levels of CYFRA 21-1. Results. The study showed that none of the above markers presented satisfactory specificity and sensitivity in early diagnosis. In comparison with the other markers. TPA-M was the most effective of all markers and indicated a positive correlation with the grade of differentiation and nodal status. It has been investigated a remarkable correlation between high levels of TPA-M and CYFRA 21-1 in advanced stages (III, IV) of cancer. No correlation was found between IHC of the three CKs, either between serum and tissue overexpression of CK19. Conclusions. All the tumor markers that were studied have significant limitations in the early diagnosis of cancer, but TPA-M and CYFRA 21-1 may have a role in monitoring the success of therapy and follow up of patients with SCCHN.
Βιοχημική διερεύνηση δεικτών οξειδωτικού στρες στη συστηματική κυκλοφορία γυναικών με ενδοπυελική ενδομητρίωση στο πλαίσιο χρόνιας φλεγμονής
Authors: Αυγουλέα Αρετή
Published: August 2021

Εισαγωγή. Η αιτιοπαθογέννεση της ενδομητρίωσης εξακολουθεί να είναι άγνωστη. Το οξειδωτικό στρες στην περιτοναϊκή κοιλότητα ίσως να προάγει την εγκατάσταση της ενδομητρίωσης. Κάποιες μελέτες εκτίμησαν την συσχέτιση της ενδομητρίωσης και του οξειδωτικού στρες, αλλά οι υπάρχουσες βιβλιογραφικές γνώσεις είναι λιγοστές και κυρίως σε ότι αφορά την συσχέτιση των επιπέδων δεικτών οξειδωτικού στρες και ενδομητρίωσης. Υλικό και Μέθοδος. Εξήντα-έξι (66) γυναίκες αναπαραγωγικής ηλικίας με υποψία υπογονιμότητας ή χρόνιου πυελικού άλγους εξετάσθηκαν και υποβλήθηκαν σε λαπαροσκόπηση, αφού πρώτα υπέγραψαν συναινετικό σημείωμα. Όλες οι ασθενείς υποβλήθηκαν σε αιμοληψία προ χειρουργείου και αναισθησίας. Στα δείγματα των ορών που συλλέχθηκαν μετρήθηκαν τέσσερις δείκτες που επάγονται μόνο σε καταστάσεις οξειδωτικού στρες του οργανισμού. Αποτελέσματα. Σαράντα-πέντε (45) γυναίκες παρουσίασαν λαπαροσκοπικά επιβεβαιωμένη ενδομητρίωση, ενώ είκοσι-μία (21) δεν παρουσίαζαν. Τα επίπεδα της πρωτεΐνης θερμικής καταπληξίας HSP 70 και της θειοαναγωγάσης TRX, παρουσιάστηκαν υψηλότερα στις γυναίκες με ενδομητρίωση, αλλά αυτή η διαφορά με τους υγιείς μάρτυρες δεν έφτασε να είναι στατιστικά σημαντική, με p=0,634 και p=0,932 αντίστοιχα. Τα επίπεδα της πρωτεΐνης θερμικής καταπληξίας HSP 70b' ήταν στατιστικά σημαντικά υψηλότερα (p=0,008) στις ασθενείς με ενδομητρίωση και παρουσίαζαν και μία ισχυρή συσχέτιση με το στάδιο της νόσου. Συσχέτιση υπήρχε και ανάμεσα στα επίπεδα του IMA και το καρδιολογικό ιστορικό των ασθενών, αλλά δεν έφτασε σε στατιστικά σημαντικό επίπεδο (p=0,021). Συμπεράσματα. Τα αποτελέσματα αυτής της μελέτης συνηγορούν με το γεγονός ότι το οξειδωτικό στρες διαδραματίζει σημαντικό ρόλο στην ενδομητρίωση. Τα επίπεδα των δεικτών που μετρήθηκαν στον ορό των γυναικών αυτών δείχνουν να είναι εξέχουσας σημασίας, γιατί επάγονται μόνο σε καταστάσεις στρες του οργανισμού. Περαιτέρω διερεύνηση ως προς την έκφραση των επιπέδων αυτών των δεικτών στον ορό και τον ρόλο τους τόσο στη διάγνωση όσο και την σταδιοποίηση της νόσου θα μπορούσε να εκτιμηθεί σε μελλοντικές μελέτες.
Τεχνοκρατική ιδεολογία και εκπαιδευτική πολιτική στην Ελλάδα στον 20ο αιώνα
Authors: Κορομπόκης Δημήτριος
Published: August 2021

Η εργασία αυτή εξετάζει την εκπαιδευτική πολιτική όπως διαμορφώνεται και εξελίσσεται στη χώρα μας κατά τον 20ο αιώνα κάτω από την επίδραση των κυρίαρχων ιδεολογικών σχημάτων που την κατηύθυναν. Βασική υπόθεσή της είναι ότι καθώς ο καπιταλιστικός τρόπος παραγωγής γίνεται κυρίαρχος, η εκπαιδευτική πολιτική στην Ελλάδα σχεδιάζεται, προτείνεται και αποτελεί αντικείμενο αντιπαράθεσης υπό την ηγεμονία της Τεχνοκρατικής Ιδεολογίας. Έτσι, προβάλλεται η στενή σχέση μεταξύ εκπαίδευσης και οικονομικής ανάπτυξης και αντιμετωπίζεται με όρους τεχνικού ζητήματος. Προωθούνται λοιπόν αλλαγές με σκοπό να προσαρμοστούν οι εκπαιδευτικές λειτουργίες στις απαιτήσεις της αγοράς εργασίας, ενώ παρουσιάζονται οι απαιτήσεις αυτές ως προϊόντα «αντικειμενικών» διαδικασιών τεχνικής και επιστημονικής εξέλιξης. Μέσα από αυτή την οπτική, οι τεχνοκρατικές αντιλήψεις διεκδικούν την προνομιακή τους σύνδεση με τις έννοιες της προόδου και του εκσυγχρονισμού. Ισχυριζόμαστε παράλληλα ότι η ηγεμονική θέση του τεχνοκρατισμού δεν είναι ούτε απόλυτη ούτε ελεύθερη αντιφάσεων. Αναγκάζεται έτσι να συνυπάρχει συγκρουσιακά με τάσεις από το χώρο της παράδοσης και του (νέο)φιλελευθερισμού, ώστε να αμβλύνονται οι εντάσεις που προκαλεί η επιδίωξη του σύγχρονου. Για τη μεθοδολογική προσπέλαση του θέματος ακολουθείται η ιστορική- συγκριτική ανάλυση. Συνδέονται καταρχήν οι τεχνοκρατικές αντιλήψεις με άλλα ρεύματα σκέψης που αρθρώνονται στην προσπάθεια να αντιμετωπιστούν τα προβλήματα από την καπιταλιστική ανάπτυξη και διερευνώνται οι όροι που επέτρεψαν να επικρατήσουν οι αντιλήψεις αυτές και στην Ελλάδα. Εξετάζονται έπειτα ορισμένες περίοδοι κατά τις οποίες επιχειρούνται στη χώρα μας εκπαιδευτικές μεταρρυθμίσεις. Προσπάθειες δηλαδή της πολιτικής εξουσίας να αλλάξει τις ισχύουσες συνθήκες στην εκπαίδευση κατά τρόπους τέτοιους ώστε να ξεπεραστούν τα προβλήματα που θεωρείτο ότι συνιστούσαν την κρίση της. Η σύγκριση των περιπτώσεων αναδεικνύει την ιδιαιτερότητά τους αλλά και τα κοινά τους στοιχεία ως προς το ιδεολογικό τους υπόβαθρο, ενώ μπορούμε να παρακολουθήσουμε τη μετατόπιση του κυρίαρχου ιδεολογικού σχήματος ανάλογα κάθε φορά με την εξέλιξη των σύνθετων αντιθέσεων της ελληνικής κοινωνίας και των κοινωνικών ανταγωνισμών στο εσωτερικό της. Με αυτόν τον τρόπο επιχειρεί η παρούσα εργασία να τοποθετηθεί μακριά από τις αντιλήψεις περί «εθνικών» ιδιομορφιών που οδηγούν στην «υπανάπτυξη» της χώρας και σε «στρεβλή» πορεία την εκπαιδευτική της πολιτική. Επιχειρεί επίσης να εξηγήσει το γιατί η «κατάλληλη» μεταρρύθμιση που επιδιωκόταν από τις αρχές του αιώνα έως και τη δεκαετία του ’70 «δεν έγινε», όπως και γιατί στις τελευταίες δεκαετίες του αιώνα εξακολουθούν να εκκρεμούν πολλές από τις επιδιώξεις της, παρότι το γενικότερο πολιτικό - κοινωνικό πλαίσιο ευνοεί την προώθησή της και τα τεχνοκρατικά ιδεολογήματα και οι μεταλλαγές τους κυριαρχούν σχεδόν μονοσήμαντα στο λόγο για την εκπαίδευση.
Σύγχρονα μεταναστευτικά δίκτυα στη «μουσουλμανική μειονότητα» της Θράκης
Authors: Γκουβεντά Ελισάβετ
Published: August 2021

Αντικείμενο της διατριβής αποτελεί η διερεύνηση των δικτύων στο πλαίσιο της περιστασιακής μετανάστευσης ανδρών, από ένα οικισμό της “μουσουλμανικής μειονότητας” στη Θράκη, όπου κύρια πηγή βιοπορισμού αποτελεί η καλλιέργεια του καπνού. Χαρακτηριστικό της μετανάστευσης, συνιστά ο προσωρινός και ευκαιριακός χαρακτήρας, η συνεχής παλινδρομική κίνηση ανάμεσα στον τόπο καταγωγής και τους τόπους προορισμού και η άτυπη μορφή που προσλαμβάνει. Στόχο της ερευνητικής προσπάθειας αποτέλεσε η περιγραφή της σύνθεσης, της υφής και των διαστάσεων των μεταναστευτικών δικτύων στον τόπο καταγωγής, καθώς και της συγκρότησής τους με αναφορά σε αυτόν. Προσεγγίζω τα δίκτυα της μετανάστευσης ως πολυεπίπεδους φορείς δράσης που σχηματοποιούνται από σύνθετες σχέσεις και διαφορετικούς τύπους δράσης, εμπεριέχουν διαφορετικές κατηγορίες δρώντων, εκφράζουν κοινωνικούς και συμβολικούς δεσμούς, μεταφέρουν πληροφορίες, μηνύματα και υλικά αγαθά και αποτελούν πεδίο συγκρότησης των ταυτοτήτων. Αναρωτήθηκα για τον τρόπο με τον οποίο οι μετανάστες και οι συγγενείς τους οικοδομούν και διαχειρίζονται διαφορετικές εκδοχές των ταυτοτήτων που επιθυμούν να υιοθετήσουν. Επιχείρησα να περιγράψω τον τρόπο που μεταφέρονται οι πληροφορίες και προσφέρεται βοήθεια στους υποψήφιους μετανάστες, μέσα από τα δίκτυα της συγγένειας, της φιλίας και της εντοπιότητας, καθώς και πως η μετανάστευση ως “οικογενειακή στρατηγική” συνδέεται με τη διαπραγμάτευση της κοινωνικής θέσης και των έμφυλων ταυτοτήτων στον τόπο καταγωγής. Οι μεθοδολογικές πρακτικές, στηρίχθηκαν στη χρήση ποιοτικών μεθόδων και τη μακρόχρονη επιτόπια έρευνα. Μετά από μία σύντομη ανασκόπηση του ιστορικού και πολιτικού πλαισίου, που διαμόρφωσαν τη σημερινή εικόνα της μουσουλμανικής μειονότητας, αναφέρομαι στα εννοιολογικά διλήμματα του προσδιορισμού της. Στο πλαίσιο αυτό, η εικόνα της συνοχής που προβάλλεται στο εσωτερικό της κοινότητας και η αμφίεση της σιωπής, διερμηνεύονται μέσα από τις ιδιαιτερότητες της τοπικής ιστορίας στο πρόσφατο παρελθόν και φωτίζεται η ανάδυση νέων ταυτοτικών προσδιορισμών, που απαλύνουν υποτιμημένες εκδοχές της ταυτότητας. Η κατοικία αποτελεί το κατεξοχήν οιονεί-δρων υποκείμενο, όπου συμπυκνώνονται όλα τα παραπάνω στοιχεία, επιτρέποντας να διαφανούν οι σχέσεις έλλειψης εμπιστοσύνης απέναντι στο Κράτος, αποτυπώνοντας στο χώρο την κοινωνική διαδρομή κάθε οικογένειας και αποκτώντας κεντρικό ρόλο στη διαδικασία συγκρότησης των δικτύων της μετανάστευσης. Οι πρακτικές της κατανάλωσης που αποκωδικοποιούνται μέσω των κατοικιών, συνιστούν μία σημαντική διάσταση της μετανάστευσης και ένα προνομιακό πεδίο για την έκφραση επιθυμητών όψεων της ταυτότητας.
Πληθυσμός και οικισμοί της ανατολικής Κρήτης (16ος-19ος αι.)
Authors: Ανδριώτης Νικόλαος
Published: August 2021

Αντικείμενο της παρούσας εργασίας αποτελεί η παρουσίαση της εξέλιξης του πληθυσμού και του οικιστικού δικτύου της ανατολικής Κρήτης από το 16ο έως το 19ο αι., καθώς και η αναλυτική εξέταση όλων εκείνων των παραγόντων που επηρέασαν αρνητικά, λιγότερο ή περισσότερο, την εξέλιξη αυτή, όπως ήταν οι πολεμικές συγκρούσεις, οι επιδημικές ασθένειες, οι κρίσεις διατροφής, οι φυσικές καταστροφές, οι αγγαρείες και οι πειρατικές επιδρομές. Οι παράγοντες που επηρεάζουν την εξέλιξη του πληθυσμού μπορεί να διακριθούν γενικά σε δύο κατηγορίες: τους ενδημικούς παράγοντες και τους επιδημικούς ή «εξωτερικούς». Οι ενδημικοί παράγοντες διακρίνονται περαιτέρω σε γεωγραφικούς και κλιματολογικούς, οικονομικούς, πολιτικούς (π.χ. ο εποικισμός μίας περιοχής), πολιτιστικούς και θρησκευτικούς, όπως και παράγοντες που σχετίζονται με την υγιεινή, ατομική και δημόσια, καθώς και την εξέλιξη της ιατρικής. Οι επιδημικοί ή εξωτερικοί παράγοντες, οι οποίοι διακρίνονται για τον απρόβλεπτο και εφήμερο χαρακτήρα τους, είναι ο πόλεμος, οι επιδημίες, οι κρίσεις διατροφής και οι φυσικές καταστροφές. Η αρνητική επίδραση των παραγόντων αυτών πάνω στον πληθυσμό μπορεί να ανιχνευθεί ευκολότερα μέσω της αύξησης της συνήθους θνησιμότητας. Αντίθετα η επίδραση των ενδημικών παραγόντων, αρνητική ή θετική, είναι δύσκολο να ερευνηθεί για παλαιότερες εποχές, ενώ για τον ελλαδικό χώρο με τις υπάρχουσες πηγές σχεδόν αδύνατο. Με εξαίρεση τη μετακίνηση σημαντικού αριθμού προσφύγων κατά τη διάρκεια των επαναστάσεων των Χριστιανών ενάντια στην οθωμανική κυριαρχία το 19ο αι., η οποία εξετάζεται στο τρίτο μέρος της εργασίας, η μετανάστευση μικρών ομάδων από και προς την Κρήτη κατά τη διάρκεια της εξεταζόμενης περιόδου αναφέρεται στο πρώτο μέρος, το οποίο πραγματεύεται την εξέλιξη του πληθυσμού. Η εργασία έχει δύο άξονες, την ιστορία του πληθυσμού και την ιστορική γεωγραφία. Πρόκειται για μία ανασύνθεση των ιστορικών δεδομένων που αφορούν τον πληθυσμό και το οικιστικό δίκτυο και επιπλέον μία αποσαφήνιση ή και διόρθωση ζητημάτων τα οποία αφορούν κυρίως το μέγεθος του πληθυσμού κατά τη διάρκεια που καλύπτει η παρούσα μελέτη. Αναφορές στην πολιτική, κοινωνική και οικονομική ιστορία γίνονται μόνο εφόσον είναι απαραίτητες για τη συμπλήρωση της εικόνας της ιστορίας του πληθυσμού και του οικιστικού δικτύου. […]
Μελέτη του συμπλέγματος rankl / οστεοπροτεγερίνης και ορμονικών παραμέτρων σε αιμοκαθαιρόμενους νεφροπαθείς ασθενείς
Authors: Δουμουχτσής Κωνσταντίνος
Published: August 2021

Εισαγωγή-σκοπός. Τα διάφορα συστήματα κυτοκινών, που συμμετέχουν στο συντονισμό των διαδοχικών σταδίων του κύκλου οστικής ανακατασκευής, ίσως να μεταβάλλονται στους ασθενείς με χρόνια νεφρική ανεπάρκεια και μ’ αυτό τον τρόπο να συμμετέχουν στην παθογένεια των διαταραχών του οστικού μεταβολισμού της νεφρικής οστεοδυστροφίας. Το σύμπλεγμα κυτοκινών RANKL/OPG αποτελεί έναν από τους κύριους ρυθμιστές του οστικού μεταβολισμού και φαίνεται να μεσολαβεί στην εκδήλωση των δράσεων των χυμικών παραγόντων που εμπλέκονται στην ανάπτυξη των διαφόρων μορφών νεφρικής οστεοδυστροφίας. Σκοπός της παρούσας μελέτης ήταν η αξιολόγηση του συμπλέγματος RANKL/OPG και ορμονικών παραμέτρων σε ομάδες αιμοκαθαιρόμενων νεφροπαθών ασθενών και η αναζήτηση πιθανών συσχετίσεων μεταξύ των επιπέδων ορού των συστατικών του και κλινικών και βιοχημικών παραμέτρων, καθώς και των επιπέδων οστικής πυκνότητας. Μέθοδοι. Σε 104 αιμοκαθαιρόμενους ασθενείς και 40 υγιείς μάρτυρες μετρήθηκαν τα επίπεδα intact παραθορμόνης (iPTH), ολικού RANKL ορού, οστεοπροτεγερίνης (OPG), αλκαλικής φωσφατάσης (AP), οστεοκαλσίνης (OC), όξινης φωσφατάσης της ανθεκτικής στον εστέρα του τρυγικού οξέος (TRAP-5b), ασβεστίου και φωσφόρου. Σε 42 από τους ασθενείς μετρήθηκαν επίσης τα επίπεδα προλακτίνης, θυρεοειδικών ορμονών (TSH, T3, T4, FT3, FT4), οιστραδιόλης (Ε2), ολικής τεστοστερόνης (ΤΤ), FSH και LH. Τέλος 54 από τους ίδιους ασθενείς υποβλήθηκαν σε μέτρηση οστικής πυκνότητας κεφαλής μηριαίου με DEXA. Τα κλινικά χαρακτηριστικά των ασθενών, οι βιοχημικές παράμετροι και οι τιμές της οστικής πυκνότητας αξιολογήθηκαν για πιθανές συσχετίσεις. Αποτελέσματα. H μέση συγκέντρωση οστεοπροτεγερίνης ορού ήταν σημαντικά υψηλότερη, ενώ η μέση συγκέντρωση του RANKL ορού ήταν μη-σημαντικά χαμηλότερη στους αιμοκαθαιρόμενους ασθενείς σε σχέση με τους υγιείς μάρτυρες. Μεταξύ των αιμοκαθαιρόμενων ασθενών, τα επίπεδα οστεοπροτεγερίνης αυξάνονται σε συνάρτηση με την ηλικία και τη διάρκεια αιμοκάθαρσης σε στατιστικά σημαντικό βαθμό. Ο λόγος RANKL/OPG συσχετίζεται αρνητικά με την ηλικία σε στατιστικά σημαντικό βαθμό στο σύνολο των ασθενών. Η υποομάδα των θηλέων ασθενών της μελέτης ανέδειξε σημαντικά υψηλότερα επίπεδα παραθορμόνης, οστεοκαλσίνης και TRAP σε σύγκριση με τους άρρενες ασθενείς. Στους ασθενείς με χαμηλά επίπεδα δεικτών οστικής ανακατασκευής διαπιστώθηκαν οι παρακάτω στατιστικά σημαντικές συσχετίσεις: α) Θετικές συσχετίσεις της iPTH με το RANKL και το λόγο RANKL/OPG, β) σημαντική αρνητική συσχέτιση της iPTH με την OPG. Η υποομάδα των ασθενών με φυσιολογικά ή υψηλά επίπεδα δεικτών οστικής ανακατασκευής παρουσίασε: α) στατιστικά σημαντική θετική συσχέτιση μεταξύ των επιπέδων της intact παραθορμόνης και οστεοπροτεγερίνης, β) μη σημαντική αρνητική συσχέτιση μεταξύ iPTH και RANKL, γ) στατιστικά σημαντική αρνητική συσχέτιση του λόγου RANKL/OPG και της iPTH. ...
Οροεπιδημιολογική και κλινική μελέτη της νόσου εξ' ονύχων γαλής στην Κρήτη
Authors: Μηναδάκης Γεώργιος
Published: August 2021

Τα είδη του γένους Bartonella είναι απαιτητικά Gram αρνητικά ενδοκυττάρια βακτήρια. Το γένος περιλαμβάνει περί τα 30 είδη 8 από τα οποία (Β. henselae, Β. Quintana, Β. elizabethae, Β. bacilhformis, Β. claridgeae, Β. vinsonii subsp arupensis, Β. vinsonii subsp berkoffi και Β. washoensis) είναι στενά συνδεμένα με ανθρώπινες λοιμώξεις. Η Β. henselae έχει βρεθεί υπεύθυνη για ένα φάσμα κλινικών εκδηλώσεων ή κλινικών συνδρομών όπως παρατεταμένος πυρετός άγνωστης αιτιολογίας (ΠΑΑ), ηπατοσπληνική νόσος, εγκεφαλοπάθεια, οφθαλμική νόσος. Σοβαρές εκδηλώσεις της ΝΕΟΓ είναι κοκκιωματώδης επιπεφυκίτις, χοριαμφιβληστροειδίτιδα και άτυπη πνευμονία. Σε άτομα με ανοσοκαταστολή, οι λοιμώξεις από Β. henselae μπορούν να προκαλέσουν δυνητικά απειλητικές για τη ζωή εκδηλώσεις (π.χ. βακτηριακή αγγειωμάτωση, ηπατική πελίωση). Η ΝΕΟΓ αφορά όλες τις ηλικίες, η μεγαλύτερη όμως συχνότητα εμφανίζεται στην ηλικία <10. Οι λοιμώξεις από την B. Henselae είναι ένα από τα πιο κοινά αίτια χρόνιας λεμφαδενοπάθειας στα παιδιά μάλιστα 25% από αυτές τις λοιμώξεις καταλήγουν σε σοβαρή συστηματική νόσο. Οι νέες τεχνικές της μοριακής βιολογίας έχουν επιτρέψει την καταγραφή του ρόλου των ειδών της Bartonella σε ένα αυξημένο αριθμό παθολογικών καταστάσεων. Η παρούσα μελέτη αποσκοπεί σε μια ολοκληρωμένη διερεύνηση και μελέτη της ΝΕΟΓ (οροεπιδημιολογική κλινικοεργαστηριακή) στην Κρήτη. Οι ειδικοί σκοποί της μελέτης αυτής είναι οι ακόλουθοι: 1. Εκτίμηση του οροεπιπολασμού της Β. henselae στον υγιή πληθυσμό. 2. Εντοπισμός περιοχών με αυξημένο οροεπιπολασμό και αναζήτηση παραγόντων κίνδυνου που σχετίζονται με τη μετάδοση της Β. henselae. 3. Κλινικοεργαστηριακή μελέτη σε ασθενείς με υποψία ΝΕΟΓ. Οι οροί εξετάσθηκαν με την μέθοδο του έμμεσου ανοσοφθορισμού. Για να θεωρηθούν οι τίτλοι αντισωμάτων ενδεικτικοί λοίμωξης από Β. henselae, έπρεπε να υπάρχουν: α) αύξηση των τίτλων των αντισωμάτων IgM και η IgG τέσσερις τουλάχιστον φορές σε δυο τουλάχιστον διαδοχικά δείγματα ορών, η β) τίτλοι IgM αντισωμάτων >1/80 και/ή IgG >1/512 σε ένα μόνο δείγμα ή θετικό PCR ή θετική καλλιέργεια. Με βάση τα παραπάνω από τους 507 ασθενείς με υποψία λοίμωξης από Β. henselae, 169 θεωρήθηκαν πιθανές περιπτώσεις επειδή πληρούσαν τα προαναφερθέντα ορολογικά κριτήρια. Όμως από τις 169 πιθανές περιπτώσεις επιβεβαίωση της λοίμωξης έγινε σε 56. Σε 15 από τους 169 ασθενείς (8,87%) που θεωρήθηκαν πιθανές περιπτώσεις ΝΕΟΓ ετέθη άλλη διάγνωση.
Η τοπογραφία της Mεσημβρίας από τον 4ο έως τις αρχές του 7ου αιώνα
Authors: Θεοκλίεβα-Στοΐτσεβα Ευτέλπα
Published: August 2021

Η διατριβή αυτή στηρίχθηκε στις μακροχρόνιες αρχαιολογικές ανασκαφές και έρευνες που η ίδια διεξήγαγα στη χερσόνησο της Μεσημβρίας. Τα συμπεράσματα των ανασκαφών και ερευνών προσφέρουν σημαντικά στοιχεία για την διαμόρφωση της ολοκληρωμένης εικόνας της παλαιοχριστιανικής πόλης. Στόχος της μελέτης ήταν η τοπογραφία των απαραίτητων πολεοδομικών στοιχείων, συστημάτων, συγκροτημάτων της Μεσημβρίας του Ευξείνου Πόντου, όπως το σύστημα οχύρωσης, το σύστημα ύδρευσης και οι βασιλικές ως δημοσία κτήρια, τα δυο λιμάνια, το δίκτυο οδών και πλατειών. Τα σωζόμενα αυτά στοιχεία κατά τη διάρκεια των αιώνων, με τον τρόπο κατασκευής και τα υλικά τους προκαλούν το ιδιαίτερο ενδιαφέρον και αναδεικνύουν τη σημασία του εγχειρήματος τόσο από αρχαιολογική όσο και από ιστορική άποψη. Αποτελέσματα της μελέτης. Τα πολεοδομικά συστήματα στο σύνολο τους είναι εξαιρετικά επιμελημένα. Έχει διαπιστωθεί η παρουσία της κεντρικής εξουσίας, η οποία έχει πραγματοποιήσει ένα ολοκληρωμένο πολεοδομικό σχέδιο. Σε συνάρτηση με αυτό είναι και η ακολουθούμενη μεθοδολογία, δηλαδή η αναφορά κάθε ενός συστήματος ως αυτόνομο τμήμα της μελέτης. Σε αυτά σχολιάζονται τα επιμέρους ζητήματα της θέσης, της διαμόρφωσης, της κατασκευής, της χρήσης, του ρολού τους και τις συγκρίσεις τους με παρόμοια παραδείγματα στην αυτοκρατορία. Η στρατηγική θέση της Μεσημβρίας του Ευξείνου Πόντου και τα πλεονεκτήματα της ως πόλης - φρουρίου, τόσο ως προς την φυσική της θέση, όσο και ως προς τις νέες κοινωνικο-πολιτικές συνθήκες στη Βαλκανική χερσόνησο κατά τις αρχές του 4ου αι., τη μετατρέπουν σε προνομιακή πόλη, κοντά στη νέα πρωτεύουσα και τις προσδίδουν σημαντικά οικονομικά και πολιτικά πλεονεκτήματα. Τα συμπεράσματα. Η παλαιοχριστιανική περίοδος της Μεσημβρίας συγκέντρωσε όλες τις προϋποθέσεις μετάβασης από την αρχαία στη βυζαντινή Μεσημβρία. Το πολεοδομικό πρόγραμμα της Μεσημβρίας εντάχτηκε σε ένα σχέδιο αναφοράς στο πλαίσιο ευρύτερου πολεοδομικού προγράμματος της αυτοκρατορικής εξουσίας του Βυζάντιου, σχεδιασμένο στη βάση των κανόνων της Κωνσταντινούπολης από αυτοκρατορικούς αρχιτέκτονες, μηχανικούς και τεχνίτες, και με υλικά που είχαν σαν προέλευση την πρωτεύουσα και τα λατομεία της Προκοννήσου. Το χρονολογικό πλαίσιο, κατά το οποίο πραγματοποιήθηκε το πολεοδομικό πρόγραμμα και έχει τεκμηριωθεί με βάση τη συγκριτική προσέγγιση της τοιχοποιίας και των διάφορων θεματικών ευρημάτων, τοποθετείται χρονολογικά την εποχή της βασιλείας των αυτοκρατόρων Μεγάλου Κωνσταντίνου (306- 337), Αναστάσιου Α (491- 518) και Ιουστινιανού Α (527- 565). Η μελέτη αυτή αποτελεί σημαντική συμβολή για τη Μεσημβρία του Ευξείνου Πόντου και για τη γνωριμία της πολεοδομικής οργάνωσης των βυζαντινών πόλεων κατά την περίοδο από τον 4ο αι. έως τις αρχές του 7ου αι.
Η συμβολή οικογενειακών και γονεϊκών παραγόντων για την ανάπτυξη ψυχοπαθολογίας και η σημασία τους για την πρόληψη
Authors: Σταύρου Ελένη
Published: August 2021

Η παρούσα διδακτορική διατριβή πραγματοποιήθηκε στα πλαίσια του ΕυρωπαϊκούΠρογράμματος Πρώιμης Παρέμβασης που στόχο είχε την ανάπτυξη ενόςδιακρατικού προγράμματος εκπαίδευσης εργαζομένων πρωτοβάθμιας περίθαλψηςμε σκοπό την προαγωγή της υγείας και την πρόληψη ψυχοκοινωνικωνπροβλημάτων σε παίδια 0-2 ετώνΣκοπός της παρούσας εργασίας ήταν να μελετήσει την αποτελεσματικότητα τηςπαρέμβασης στις οικογένειες του Ελληνικού δείγματος Ειδικότερα διερεύνησε α)την αποτελεσματικότητα της παρέμβασης στους γονεικους και οικογενειακούςπαράγοντες που είναι σημαντικοί για την αλληλεπιδραστική σχέση β) την επίδρασητης σχέσης επαγγελματία υγείας - γονέα στη σχέση γονεα-βρεφους και γ) τηνεπιρροή της εποπτικής σχέσης στη σχέση επαγγελματία υγείας - γονέα και γονέα -βρέφους Το Δεινυα αποτέλεσαν 121 οικογένειες Την Ομάδα Παρέμβασηςαποτέλεσαν 63 οικογένειες ενω την Ομάδα Ελεγχου 58 Στην ομάδα Παρέμβασηςεφαρμόστηκε συστηματική και οργανωμένη πρώιμη παρέμβαση απο τιςεκπαιδευμένες ΕΥ ενω η Ομάδα Ελεγχου είχε την τρέχουσα βοήθεια τωνυπηρεσιών πρωτοβάθμιας φροντίδας Η αξιολόγηση διεξήχθη στα σπίτια τωνοικογενειών αρχικά μεταξύ των 6-8 εβδομάδων μετά την γέννηση και στη συνέχειαστους 24 μήνες Τα αποτελέσματα υποστηρίζουν α) σημαντικές βελτιώσεις στηναλληλεπίδραση μητέρας - βρέφους β) την αναλογική σχέση και για τις δυο Ομάδεςανάμεσα στην ποιότητα της αλληλεπιδραστικής σχέσης και την ποιότητα της σχέσηςΕΥ - γονέα γ) βελτίωση της λειτουργικότητας τόσο της μητέρας οσο και τηςοικογένειας και εντός της Ομάδας Παρέμβασης και συγκριτικά μεταξύ των δυοΟμάδων Τα αποτελέσματα σχετικά με την επιρροή της εποπτικής σχέσης κινούνταιστην αναμενόμενη κατεύθυνση χωρίς στατιστικά σημαντική άξια.
Η προστασία του καταναλωτή από τη διαφήμιση
Authors: Ζέη Ειρήνη
Published: August 2021

Ο σημαντικότερος νομός για την προστασία των καταναλωτών απο τηδιαφήμιση είναι ο νομός 2251/1994 Η έννοια της διαφήμισης όπως αυτήπροσδιορίζεται κυρίως απο τον νομό 2251/1994 και το προεδρικό διάταγμα100/2000 περιλαμβάνει την εμπορική διαφήμιση μορφές της οποίας αποτελούν καιη τηλε-πωληση και η χορηγία Αντίθετα δεν περιλαμβάνει την μη εμπορικήδιαφήμιση Το δικαίωμα των διαφημιζομένων και των καταναλωτών στη διαφήμισηθεμελιώνεται στο Σύνταγμα ως ατομικό δικαίωμα Συνεπώς ο ιδιώτης ο οποίοςθίγεται στο δικαίωμα του της διαφήμισης απο άλλο ιδιώτη έχει το δικαίωμα ναεπικαλεστεί τις σχετικές συνταγματικές διατάξεις οι οποίες θα εφαρμοστούν είτεάμεσα (σε περίπτωση παραδοχής της άμεσης τριτενεργειας) είτε έμμεσα Τοδικαίωμα στη διαφήμιση προστατεύεται και ευθέως απο το Αστικό Δίκαιο απο τοάρθρο 57 του Αστικού Κώδικα Συνεπώς ο προσβληθείς απο ιδιώτη διαφημιζόμενοςη καταναλωτής στο δικαίωμα της διαφήμισης μπορεί να προσφύγει στις έννομεςσυνέπειες των άρθρων 57 59 και 914 του Αστικού Κώδικα Στη διαφήμιση βρίσκειεφαρμογή και η αρχή της ελευθέριας των συμβάσεων Το δικαίωμα στη διαφήμισηδεν αποτελεί φυσική ελευθέρια η ευχέρεια Με την ευθεία θεμελίωση της διαφήμισηςστα άρθρα 57 και 361 του Αστικού Κώδικα αποφεύγεται η αοριστία που ενέχει ηάμεση τριτενεργεια της διαφήμισης ως ατομικού δικαιώματος Η σύμβαση τηςδιαφήμισης όταν συνάπτεται ανάμεσα στο διαφημιζόμενο και το διαφημιστήαποτελεί σύμβαση έργου με ανάλογη εφαρμογή ορισμένων διατάξεων για τηνεντολή Όταν συνάπτεται μεταξύ διαφημιστή και Μέσου Μαζικής Ενημέρωσης είναισύμβαση έργου Στη σύμβαση της διαφήμισης εμπεριέχονται συνήθως Γενικοί ΟροιΣυναλλαγών οι οποίοι ελέγχονται με βάση τις γενικές ρήτρες και το άρθρο 332 τουΑστικού Κώδικα Οι απαγορεύσεις που θέτει ο νομοθέτης στη διαφήμιση με το άρθρο9 του νομού 2251/1994 συνιστούν περιπτώσεις καταχρηστικής άσκησηςδικαιώματος του άρθρου 281 του Αστικού Κώδικα ειδικά στο πεδίο της διαφήμισηςΤο άρθρο 281 του Αστικού Κώδικα μπορεί να εφαρμοστεί για τις μορφές διαφήμισηςπου δεν εμπίπτουν στο πλαίσιο του άρθρου 9 του νομού 2251/1994 λ χ πολιτικέςκοινωνικές διαφημίσεις προκείμενου να διαπιστωθεί αν αυτές συνιστούνκαταχρηστική άσκηση του δικαιώματος στη διαφήμιση Η προστασία του καταναλωτήαπο την εμπορική διαφήμιση επιτυγχάνεται κυρίως μέσω της συλλογικής αγωγής ηοποία διαφέρει απο την actio popularis του ρωμαϊκού δίκαιου
Συμβολή του γ-λινολενικού οξέος στην ενίσχυση της δραστικότητας των αντιβιοτικών σε πειραματική σήψη από πολυανθεκτικά στελέχη Pseudomonas aeruginosa
Authors: Αδάμης Θεόδωρος
Published: August 2021

Σκοπός: H εκτίμηση της ενίσχυσης της δράσης των αντιμικροβιακών στην αντιμετώπιση της πολυανθεκτικής Pseudomonas aeruginosa, in vitro και ex vivo, μετά από χορήγηση ω-6 πολυακόρεστων λιπαρών οξέων (ΠΛΟ).Μέθοδος: To γ-λινολενικό οξύ συγχορηγήθηκε ενδοφλεβίως με τους αντιμικροβιακούς παράγοντες κεφταζιδίμη και αμικασίνη μετά τον βακτηριακό ενοφθαλμισμό, σε μοντέλο πειραματικής σήψης με πολυανθεκτικό στέλεχος P.aeruginosa. Το μοντέλο εφαρμόστηκε σε 48 κονίκλους χωρισμένους σε ομάδες θεραπείας. 24 κόνικλοι χρησιμοποιήθηκαν για την καταγραφή των αιμοδυναμικών παραμέτρων και ακολούθως θυσιάστηκαν και 24 κόνικλοι χρησιμοποιήθηκαν για την μελέτη επιβίωσης.Αποτελέσματα: Η μέση επιβίωση στην ομάδα μαρτύρων, στην ομάδα που έλαβε αντιμικροβιακά και στην ομάδα που έλαβε αντιμικροβιακά και γ-λινολενικό οξύ ήταν 2.58, 9.52 και 9.53 ημέρες αντίστοιχα. Η συγχορήγηση γ-λινολενικού οξέος οδήγησε σε υψηλότερα επίπεδα συστολικής, διαστολικής και μέσης αρτηριακής πίεσης σε σχέση με τις άλλες ομάδες θεραπείας. Η προσθήκη ω-6 ΠΛΟ οδήγησε σε σημαντική μείωση των ζώντων μικροοργανισμών στο αίμα, στους πνεύμονες και στους μεσεντέριους λεμφαδένες συγκριτικά με τις άλλες ομάδες. Τα επίπεδα των αντιμικροβιακών στον ορό δεν ήταν ικανά για να επιτύχουν τον βακτηριακό θάνατο, βάσει των επιπέδων της πολυανθεκτικότητας. Η βιοσύνθεση του ΤΝF-α και το οξειδωτικό δυναμικό του ορού δεν επηρεάστηκαν. Η προσθήκη του ω-6 ΠΛΟ οδήγησε σε μείωση των επιπέδων του μονοξειδίου του αζώτου στον ορό.Συμπέρασμα: Η ενδοφλέβια συγχορήγηση ενός ω-6 ΠΛΟ ενισχύει την δράση των αντιμικροβιακών σε πειραματικό μοντέλο σήψης από πολυανθεκτικό στέλεχος P.aeruginosa παρέχοντας ταυτόχρονα αιμοδυναμική σταθερότητα.
Η οργάνωση των υπηρεσιών υγείας σε εθνικό, περιφερειακό και νομαρχιακό επίπεδο
Authors: Βασιλόπουλος Αθανάσιος
Published: August 2021

Η διατριβή αυτή αποτελείται από τέσσερα (4) μέρη, στα οποία αναλύονται τα επιμέρους θέματα που συνδέονται με την υγεία, τη γενικότερη προβληματική σχετικά με τα χαρακτηριστικά των συστημάτων υγείας, με την οργάνωση των σχετικών υπηρεσιών από της ιδρύσεως του Ελληνικού κράτους, με την οργανωτική δομή του Εθνικού Συστήματος Υγείας, με την οργάνωση των Μονάδων Υγείας και τα προβλήματα που ταλανίζουν το Εθνικό Σύστημα Υγείας. Η διατριβή αυτή: α) καταδεικνύει τις ιδιαιτερότητες που παρουσιάζει η οργάνωση των υπηρεσιών υγείας, στη χώρα μας, β) φωτίζει άγνωστες παραμέτρους που επηρεάζουν την οργάνωση και τη λειτουργία των, γ) καταγράφει τα προβλήματα των δημόσιων υπηρεσιών υγείας και ιχνηλατεί τις αιτίες που τα προκαλούν και τέλος, δ) προτείνει συγκεκριμένα μέτρα για την αναβάθμιση των υπηρεσιών υγείας και για την άρση των δυσλειτουργιών σε βραχυπρόθεσμο, μεσοπρόθεσμο και μακροπρόθεσμο επίπεδο.
Χαρακτηρισμός β - λακταμασών του νέου τύπου IBC και διερεύνηση της διασποράς τους σε κλινικά στελέχη εντεροβακτηριοειδών
Authors: Βουρλή Σοφία
Published: August 2021

Σκοπός αυτής της εργασίας ήταν ο χαρακτηρισμός β λακταμασων του τύπουIBC/GES απο στελέχη εντεροβακτηριων ελληνικών νοσοκομείων, η αδρή εκτίμησητης διάδοσης τους και η μελέτη των μηχανισμών διασποράς τουςΜελετήθηκαν 283 ανθεκτικά στην κεφταζιδιμη στελέχη εντεροβακτηριοειδων (276στελέχη Klebsiella pneumoniae 6 Escherichia coli και 2 Citrobacter braakiï) πουαπομονώθηκαν σε τέσσερα ελληνικά νοσοκομεία κατά την περίοδο 2000 2001Η παρουσία γονίδιων blamciGts ανιχνεύθηκε σε 44 κλινικά στελέχη Σε 42 στελέχηεντοπίστηκε το γονίδιο bla^c ι, υπεύθυνο για την παργωγη της εκτεταμένουφάσματος β-λακταμασης ÏÏBC 1 Ο φαινότυπος αντοχής των στελεχών αυτώνπεριλάμβανε υψηλού επίπεδου αντοχή στην κεφταζιδιμη και μειωμένη ευαισθησία ηαντοχή στην αζτρεοναμη Τα στελέχη με αντοχή στην αζτρεοναμη παρήγαγαν επίσηςκαι την εκτεταμένου φάσματος β λακταμαση SHV-5 Σε δυο στελέχη, πουπαρουσίαζαν επιπλέον μειωμένη ευαισθησία το ενα και αντοχή το άλλο στιςκαρβαπενεμες, εντοπίστηκαν και χαρακτηρίστηκαν γενετικά δυο νέες ποικιλίες β-λακταμασων του τύπου IBC/GES οι GES 3 και GES 4, που είχαν δυνατότηταυδρόλυσης καρβαπενεμωνΗ διασπορά του γονίδιου bla^c ι, φάνηκε να οφείλεται στη μεταφορά, μεταξύ τωνστελεχών που μελετήθηκαν μεγάλου συζευκτικού πλασμιδιου το οποίο έφερε τογονίδιο ò/tf me ι Το bla^c ι ήταν ενσωματωμένο στη μεταβλητή περιοχή ιντεγκρονιουτάξης 1 που ονομάστηκε Ini 11 και ανιχνεύθηκε σε ολα τα στελέχη που παρήγαγανIBC 1 Το Ini 11 έφερε στη μεταβλητή περιοχή του, έκτος απο το blaiBC ι γονίδια πουπαρέχουν αντοχή στις αμινογλυκοσιδες και την τριμεθοπριμηΤο γονίδιο 6/ÖGES Α ήταν επίσης ενσωματωμένο σε ιντεγκρονιο τάξης 1 όμοιο με τοIni 11 το οποίο φερόταν απο συζευκτικό πλασμιδιο Το γονίδιο blaoES 3 εντοπίστηκεσε ιντεγκρονιο τάξης 1 με ελειμματικη 3 περιοχή και φερόταν απο μη συζευκτικόπλασμιδιοΑπο τα αποτελέσματα της παρούσας μελέτης προκύπτει οτι στελέχηεντεροβακτηριων που παράγουν β λακταμασες της οικογένειας IBC/GES έχουνευρεία διασπορά σε ελληνικά νοσοκομεία Κυριότερος φορέας διασποράς τουςθεωρήθηκε το συζευκτικό πλασμιδιο ρΑΚ 33 στο οποίο εντοπιζόταν το ιντεγκρονιοIni 11 Το Ini 11 έκτος απο το γονίδιο bla^c ι έφερε και άλλα γονίδια υπεύθυνα γιααντοχή σε σημαντικές τάξεις αντιβιοτικών Ο εντοπισμός του Ini 11 σε συζευκτικόπλασμιδιο υπέδειξε τη δυνατότητα διασποράς οχι μονό του bla^c ι άλλα και όλωνγονίδιων αντοχής που βρίσκονταν στη μεταβλητή περιοχή τουΟι GES-3 και GES 4 αποτελούν φυσικές ποικιλίες της IBC 1 που έχουν δυνατότηταυδρόλυσης των καρβαπενεμων Η ανάδυση νέων β λακταμασων με δραστικότητακατά των καρβαπενεμων είναι ανησυχητική, καθώς οι καρβαπενεμες είναι τοτελευταίο όπλο που έχει απομείνει για τη θεραπεία λοιμώξεων αποεντεροβακτηριοειδη που παράγουν εκτεταμένου φάσματος β-λακταμασες
Μελέτη ποσοτικής εκτίμησης με μαγνητική τομογραφία της εναπόθεσης σιδήρου στους ιστούς ασθενών με μεσογειακή αναιμία
Authors: Στριπέλη Φωτεινή
Published: August 2021

Σκοπός Να εκτιμηθεί η χρησιμότητα του Μαγνητικού Συντονισμού για τον ποσοτικόπροσδιορισμό του σίδηρου στο ήπαρ και την καρδία ατόμων που πάσχουν απο ΜεσογειακήΑναιμία με τη χρήση του ρυθμού χαλάρωσης R2 Υλικό και μέθοδοι Ελήφθησαν εικόνεςμε μαγνήτη 1 5 Τ απο διαλύματα απο Gd-DTPA σε αποιονισμενο νερό καθώς και απο 46ασθενείς και 10 μάρτυρες Η ακολουθία που χρησιμοποιήθηκε ήταν μια Carr-Purcell-Meiboom-Gill (CPMG) Spin Echo ακολουθία με 16 αντηχήσεις Η συγκέντρωση τουσίδηρου στο ήπαρ (ΣΣΗ) μετρήθηκε σε 22 ασθενείς σε τεμάχια ήπατος που ελήφθησαν κοντάστα σημεία των R2 μετρήσεων Στα τεμάχια βιοψίας επίσης εκτιμήθηκε ο βαθμός τηςσιδηρωσης και της ινωσης Σε όλους τους ασθενείς έγιναν επίσης μετρήσεις της φερριτινηςορού Αποτελέσματα Μια στατιστικά σημαντική διάφορα βρέθηκε στις τιμές του ρυθμούχαλάρωσης R2 μεταξύ ασθενών και μαρτύρων τόσο για το ήπαρ (ρ < 0 004) οσο και για τομυοκάρδιο (ρ < 0 004) Οι τιμές επίσης του ρυθμού χαλάρωσης R2 αποδείχθηκε οτισυσχετίζονται καλά τόσο με τις συγκεντρώσεις των Gd DTPA διαλυμάτων (r = 0 996 ρ <0 0001) οσο και με τη ΣΣΗ (Γ = 0 874 ρ < 0 0001) Λιγότερο σημαντική σχέση (Γ = 0 791 ρ< 0 0001) βρέθηκε μεταξύ της ΣΣΗ και της φερριττνης ορού Οι μετρήσεις επίσης του ρυθμούχαλάρωσης R2 βρέθηκε οτι επηρεάζονται σημαντικά (ρ = 0 04) απο την παρουσία ηπατικήςινωσης Τέλος οι τιμές του ρυθμού χαλάρωσης R2 στο ήπαρ των ασθενών δεν αποδείχθηκενα σχετίζονται με τις αντίστοιχες του μυοκαρδίου (r = 0 038 ρ<021) Συμπεράσματα Μετην εφαρμογή μιας CPMG Spin Echo ακολουθίας με 16 αντηχήσεις με όμοιαμεσοδιαστήματα και υπερβραχυ χρόνο πρώτης αντήχησης και μεσοδιάστημα αντήχησης είναιδυνατή η αναίμακτη ακριβής και επαναληψιμη ποσοτική εκτίμηση της αιμοσιδηρωσης μέσωτου ρυθμού χαλάρωσης R2 ακόμα και σε ασθενείς με αυξημένο φορτίο σίδηρου.
Μορφολογικός και λειτουργικός έλεγχος των λεμφοκυττάρων που διηθούν τους μικρούς σιελογόνους αδένες ασθενών με σύνδρομο sjogren's
Authors: Μητσιάς Δημήτριος
Published: August 2021

Τα επιθηλιακά κύτταρά στο SS δεν είναι μόνο στόχοι του ανοσοποιητικού συστήματος αλλά φαίνεται οτί πρόκειται για τους ενορχηστρωτές της ανοσολογικής απόκρισης. Είναι ενεργοποιημένα και παρουσιάζουν ίδια πεπτίδια στα Τ κύτταρα. Κατέχουν όλα τα απαραίτητα συνενεργοποιητικά και μόρια προσκόλλησης που απαιτούνται για την Τ ενεργοποίηση. Παράγουν χυμοκίνες και κυτταροκίνες απαραίτητες για την προσέλκυση Τ και Β λεμφοκυττάρων, τα οργανώνουν σε λειτουργικά GC και επομένως αυξάνουν και διαιωνίζουν τη βλάβη. Ενδοκυττάρια, φυσιολογικά «κρυμμένα» αυτοαντιγόνα, αποκαλύπτονται στα Τ κύτταρα μέσω αποπτωτικών μηχανισμών και, πιθανόν, εξωσωμάτων.Βασισμένοι σε όλα τα προαναφερθέντα στοιχεία, προτίνουμε το ακόλουθο μοντέλο για τη παθογένεια του SS: σε γενετικά προδιατεθειμένα άτομα, ενδοκρινείς (π.χ. μεταβολή επιπέδων οιστρογόνων) και/ή περιβαλλοντικοί (π.χ. ψυχολογικοί) παράγοντες, σε συνδιασμό με μια χρόνια ιογενή λοίμωξη, προκαλούν την ενεργοποίηση των επιθηλιακών κυττάρων. Το ενεργοποιημένο επιθηλιακό κύτταρο αποκτά χαρακτήρες αντιγονοπαρουσιαστικού κυττάρου, έλκει, παρουσιάζει ενδοκυττάρια πεπτίδια και ενεργοποιεί τα κύτταρα του ανοσοποιητικού και έτσι παίζει κεντρικό ρόλο στην έναρξη και τη διαιώνιση της αυτοάνοσης φλεγμονώδους αντίδρασης (εικ.1). Σε κάθε περίπτωση, τα στοιχεία δείχνουν ότι το κύτταρο-στόχος θα πρέπει να συνεχίσει να βρίσκεται στο κέντρο της έρευνας, όχι μόνο στην περίπτωση του SS αλλά και σε άλλες αυτοάνοσες νόσους.
Μελέτη της έκφρασης των υποδοχέων της οικογένειας του επιδερμικού αυξητικού παράγοντα (epidermal growth factor, EGF), (EGFR ή HER-1, HER-2, HER-3, HER-4) στον καρκίνο του παχέος εντέρου
Authors: Κουντουράκης Παντελεήμων
Published: August 2021

Στόχος. Η μελέτη της έκφρασης και η προγνωστική αξία των υποδοχέων της οικογένειας του επιδερμικού αυξητικού παράγοντα στο καρκίνο του παχέος εντέρου. Μεθοδολογία. Μέσω ανοσοϊστοχημείας μελετήθηκε η έκφραση των υποδοχέων σε 106 βιοψίες ασθενών και τα αποτελέσματα συσχετίσθηκαν με την επιβίωση και κλινικοπαθολογικές παραμέτρους. Αποτελέσματα. Η μεμβρανική έκφραση του EGFR συσχετίσθηκε με ασθενείς μεγαλύτερης ηλικίας (p=0,009), ενώ η μεμβρανική έκφραση του HER-2 συσχετίσθηκε με ασθενείς στους οποίους δεν παρατηρείται διήθηση λεμφαδένων. Η κυτταροπλασματική έκφραση του HER-3 συσχετίσθηκε με ασθενείς μεγαλύτερης ηλικίας (p=0,010) και μέτριας διαφοροποίησης όγκους (p=0,032). Η μεμβρανική έκφραση του HER-4 συσχετίσθηκε με την παρουσία διηθημένων λεμφαδένων (p=0,0003), ενώ ασθενείς οι οποίοι δεν παρουσιάζουν μεμβρανική έκφραση συνδέονται με το στάδιο Β κατά Dukes’ (p=0,010). Δεν αναδείχθηκε συσχέτιση της έκφρασης των υποδοχέων με την επιβίωση. Συμπεράσματα. Η ανίχνευση του EGFR μέσω της μεθόδου της ανοσοϊστοχημείας δεν έχει προγνωστικό ρόλο όσον αφορά τη συμπεριφορά του καρκίνου του παχέος εντέρου. Η οδός του HER-2, η έκφραση του οποίου παρατηρείται στα αρχικά στάδια δεν είναι σημαντική. Η μεμβρανική έκφραση του HER-4 συνδέεται με προχωρημένη νόσο και αυτό πιθανώς αναδεικνύει όγκους με επιθετικότερη συμπεριφορά.
Μοριακή ανίχνευση, ταξινόμηση και συγκριτική γονιδιωματική των εντεροϊών βασισμένη στην VP1 περιοχή του γονιδιώματός τους
Authors: Μπολανάκη Ευγενία
Published: August 2021

H VP1 γενετική περιοχή των Εντεροϊών αποτελεί ένα ιδιαίτερα σημαντικό τμήμα του γονιδιώματός τους, μιας και λόγω ορισμένων χαρακτηριστικών ιδιοτήτων που διαθέτει, αποτελεί τη βάση για την ταυτοποίηση και μελέτη νέων στελεχών εντεροϊών στα πλαίσια της σύγχρονης μοριακής διαγνωστικής. Η συγκεκριμένη περιοχή επιλέχθηκε ως βάση για την σύγκριση διαφορετικών πρωτοκόλλων ανίχνευσης και ταυτοποίησης κλινικών στελεχών Coxsackie ιών, σε μία αρχική προσπάθεια αξιολόγησης των σύγχρονων μοριακών τεχνικών ανίχνευσης. Τα αποτελέσματα της σύγκρισης έκριναν το 5' άκρο του γονιδιώματος, που κωδικοποιεί για την VP1 πρωτεΐνη ως καταλληλότερο από άποψη ευαισθησίας και ειδικότητας για την ανίχνευση των εντεροϊών, ενώ το 3' άκρο παρουσίασε την μεγαλύτερη καταλληλότητα για την ταυτοποίηση των κυκλοφορούντων στελεχών εντεροϊών. Ακολούθως, με βάση δύο διαφορετικά τμήματα της VP1 και μία γειτονική γενετική περιοχή, η οποία κωδικοποιεί για την πρωτεΐνη 2Α, πραγματοποιήθηκε συγκριτική φυλογενετική ανάλυση των προαναφερθέντων κλινικών στελεχών, η οποία έδειξε ότι η ταύτιση του οροτύπου με τον γονότυπο των στελεχών και συνεπώς η δυνατότητα ταυτοποίησης νέων στελεχών με μοριακές μεθόδους παρουσιάζει σαφή γονιδιακή οριοθέτηση, η οποία προσδιορίστηκε στην παρούσα εργασία. Ταυτόχρονα, μέσω ανάλυσης της πρωτοδιάταξης ορισμένων γειτονικών (2Α, 2Β και 2C) αλλά και απομακρυσμένων περιοχών του γονιδιώματος των εντεροϊών (3D), επιτεύχθηκε μία συγκριτική νουκλεοτιδική και φυλογενετική μελέτη των κλινικών στελεχών. Η συγκεκριμένη ανάλυση έδειξε ότι η εξέλιξη των Coxsackie ιών παρουσιάζει διαφορετική εικόνα στις δομικές και λειτουργικές περιοχές του γονιδιώματός τους με κύριο γνώρισμα την εναλλαγή γεγονότων αποκλίνουσας και συγκλίνουσας εξέλιξης. Μάλιστα, η σύγκλιση του γονιδιώματος των κλινικών στελεχών εντεροϊών, η οποία παρουσιάζεται στη συγκεκριμένη εργασία για πρώτη φορά, φαίνεται να αποκτά δια-ειδικές διαστάσεις προς το 3' άκρο του γονιδιώματός τους, γεγονός, το οποίο έρχεται σε αντίθεση με τις μέχρι τώρα γνωστές θεωρίες σχετικά με την εξέλιξη των εντεροϊών και εφιστά την προσοχή για την πιθανή εμφάνιση διαφοροποιημένων στελεχών με μη προβλέψιμες μολυσματικές και παθογόνες ιδιότητες.
The cost of business restrictions during the COVID-19 pandemic
Authors: Cohen Joshua T. , Weidner Samuel B.
Published: August 2021

Background: In addition to reducing mortality and morbidity, COVID-19 therapies confer societal benefits by reducing the disease’s economic impact.  Therapies that address COVID hospitalizations mitigate the need for government-imposed economic restrictions to reduce disease spread and hence the risk that hospitals become overwhelmed.  We investigated the potential value of such therapies by estimating the cost of government restrictions imposed during late 2020, costs that COVID therapies might make less necessary. 

Methods:  We combined high frequency consumer spending and initial unemployment claims data (outcomes), information about when state governments restricted business activities (explanatory variable of interest), and case incidence and mortality data (proxies for the potential confounding effect of pandemic severity on voluntary economic activity reductions).  We developed linear mixed models that account for nesting within US state and correlation across observations close in time.  Sensitivity analyses explored the impact of: (1) limiting attention to the 10 U.S. states that “mostly closed” at some point during late 2020; (2) excluding subsets of potential confounding variables; (3) altering our outcome variable definition (i.e., for designating a state as “mostly closed”); and (4) considering alternative model correlation structures.

Results: Government-imposed restrictions reduced total consumer spending by 2% and spending on restaurants and accommodations by 5%.  They increased weekly initial unemployment claims by 0.21% of the 2019 US workforce.  We estimate that restrictions in the U.S. during late 2020 reduced consumer spending by $12 billion and increased initial weekly unemployment claims by 114,000.  Sensitivity analyses indicated that our findings are robust.

Conclusions: Assuming that late 2020 is representative of tendencies for the government to restrict economic activity in response to high hospital utilization, therapies reducing hospital utilization have the potential to confer substantial societal value.  Recognizing societal benefits in health technology assessment will help allocate resources to address the most important risks society faces.
Demand for T-Shaped Employees in Today's World
Authors: Erygina Anna
Published: August 2021

This paper describes T-shaped specialists, their qualities and reasons for them being in demand in the labour market. It details their principal capabilities compared to those of I-shaped employees and generalists. The paper also gives examples of questions that will help to identify T-shaped employees, contains arguments describing how to work with them in order to foster their development and provides some recommendations on how to develop T-shaped competencies. The work involved a study aimed at identifying the number of future T-shaped specialists among St. Petersburg university students with a questionnaire developed and a survey performed.
Optimizing Prepositioning of Equipment and Personnel for Los Angeles County Fire Department to Fight Wildland Fires
Authors: Brown Gerald G. , Koyak Robert A. , Salmerón Javier , Scholz Zachary
Published: August 2021

Every day, the Los Angeles County Fire Department uses weather forecasts and automated real-time weather observations, together with field-tested moisture content of soil and vegetation, to decide whether and where to position firefighting equipment and personnel, as well as what equipment to use, for the following day. Anticipating a particularly hazardous “red flag” day, they activate off-duty personnel and reserve equipment and add these to the total augmented, prepositioned force. Analysis of years of detailed daily data can advise these costly decisions. Three models, respectively, predict for each region of the county the probability of a fire start, the area burned by a fire given any particular package of equipment and personnel preassigned to fight it, and which packages to form and send to each position. The conflicting objectives are to minimize the expected number of citizens evacuated and the constrained augmentation cost for personnel and equipment.
Diversity of lactic acid bacteria isolated during fermentation of indigenous cassava obtained from Sumba, East Nusa Tenggara, Indonesia
Authors: HUTAJULU IMMANUELLA BERLIANA ELVANI , KULLA PERISKILA DINA KALI , Retnaningrum Endah
Published: August 2021

Abstract. Hutajulu IBE, Kulla PDK, Retnaningrum E. 2021. Diversity of lactic acid bacteria isolated during fermentation of indigenous cassava obtained from Sumba, East Nusa Tenggara, Indonesia. Biodiversitas 22: 2561-2570. Traditional fermented food products hold a great significance in the routine diet of Indonesian inhabitants. The present study investigated the diversity of lactic acid bacteria (LAB) found in fermented indigenous cassava, ubi karet busuk, produced in Sumba, East Nusa Tenggara, Indonesia. The isolated LAB was characterized for their phenotypic, biochemical, and molecular traits, which involved 16S rRNA gene sequencing, determination of lactic acid fermentation pathway, and measurement of b-glucosidase and tannase activity in the LAB strains. During fermentation, 15 LAB strains were obtained from the cassava. Among these, 93.33% strains were found to be homofermentative, whereas 6.73% strains displayed heterofermentative traits. BLASTn and phylogenetic analysis classified 15 LAB strains into six species, namely Enterococcus faecium, Enterococcus faecalis, Enterococcus casseliflavus, Leuconostoc mesenteroides, Lactococcus lactis, and Enterococcus sp. Among these, 10 LAB strains displayed b-glucosidase activity, with highest enzyme activity of 7.13 U/mL recorded in L. lactis F14IS3. Interestingly, two of these strains also showed expression of tannase, with F6IS1 strain displaying highest enzyme activity of 38.23 U/mL. Thus, the study results highlighted the suitability of these b-glucosidase and tannase-producing LAB strains to be used as a starter in the fermentation of cassava and other substrates such as vegetables, fruits, and legumes. These strains can also be utilized in animal feed, food, and beverage industries.